***ՏԵՂԵԿԱՆՔ-ՀԻՄՆԱՎՈՐՈՒՄ***

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՀՐԱԶԴԱՆ ՀԱՄԱՅՆՔԻ ԱՎԱԳԱՆՈՒ 2020 ԹՎԱԿԱՆԻ ԴԵԿՏԵՄԲԵՐԻ 14-Ի N 176-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ***

 *Որոշման նախագիծը մշակվել է <<Տեղական ինքնակառավարման մասին>> օրենքի 18-րդ հոդվածի 1-ին մասի 5-րդ կետի, <<Նորմատիվ իրավական ակտերի մասին>> օրենի 33-րդ հոդվածի 1-ին մասի 3-րդ կետի, 34-րդ հոդվածի 4-րդ մասի պահանջների հիման վրա:*

 *Որոշման նախագծում փոփոխությունները կապված են.*

*Եկամտային մասում` 1) հողի հարկի, գույքահարկի բազաների տարանջատման հետ կապված կատարվել են փոփոխություններ համապատասխան հոդվածներում, 2) եկամուտները պակասեցվել են` համայնքում արտաքին գովազդի վահանակների թույլտվությունների, ծխախոտի վաճառքի թույլտվությունների, թանկարժեք մետաղներից պատրաստված իրերի մանրածախ առուվաճառքի թույլտվությունների, ինչպես նաև հեղուկ վառելիքի, սեղմված բնական կամ հեղուկացված նավթային գազերի մանրածախ առևտրի կետերում հեղուկ վառելիքի և /կամ/ սեղմված բնական կամ հեղուկացված նավթային գազերի և տեխնիկական հեղուկների վաճառքի թույտվությունների նվազման հետևանքով:*

*Ծախսային մասում` 1) համայնքային ենթակայության մի քանի համայնքային ոչ առևտրային կազմակերպությունների աշխատակիցների համար նախատեսված պարգևավճարների նվազեցման, 2) էլեկտրոնային ստորագրության ծառայության ակտիվացման (ԷԿԵՆԳ ծրագրում), 3) շինարարական նյութերի ձեռքբերման, վարչական շենքի կոյուղագծի նորոգման, 4) վարչական շենքի մեծ ժամացույցի նորոգման, համայնքային ենթակայության որոշ կազմակերպությունների աշխատակիցների առողջապահական ապահովագրության, 5) համայնքի թիվ 4 մանկապարտեզի հիմնանորոգման, 6) Հրազդանի դրամատիկական թատրոնի դահլիճի լուսավորության և ՀԴՄ սարքի ձեռքբերման հետ:*

 *Քանի որ բյուջեն հաստատելու մասին համայնքի ավագանու որոշումը կրում է նորմատիվ բնույթ, ուստի նրա մեջ կատարվող փոփոխության նախագիծը ևս կրում է նորմատիվ բնույթ։*

***ՀԱՄԱՅՆՔԻ ՂԵԿԱՎԱՐ` Ս. ՄԻՔԱՅԵԼՅԱՆ***